CELEX: 62019TA0065
Language: hr
Date: 2021-07-14 00:00:00
Title: Predmet T-65/19: Presuda Općeg suda od 14. srpnja 2021. – AI/ECDC („Javna služba – Osoblje ECDC-a – Uznemiravanje – Članak 12.a Pravilnika o osoblju – Zahtjev za pomoć – Opseg obveze pružanja pomoći – Članak 24. Pravilnika o osoblju – Otkaz počinitelja prijavljenih ponašanja – Nepokretanje stegovnog postupka – Članak 86. Pravilnika o osoblju – Odgovor na zahtjev za pomoć – Tužba za poništenje – Akt koji negativno utječe – Povreda prava na saslušanje – Nedostatak u obrazloženju – Uskraćivanje pristupa izvješću o istrazi i drugim dokumentima – Članak 41. Povelje o temeljnim pravima – Odgovornost”)

6.9.2021   
            
            
               HR
            
            
               Službeni list Europske unije
            
            
               C 357/18
            
         
      Presuda Općeg suda od 14. srpnja 2021. – AI/ECDC
      (Predmet T-65/19) (1)
      
      („Javna služba - Osoblje ECDC-a - Uznemiravanje - Članak 12.a Pravilnika o osoblju - Zahtjev za pomoć - Opseg obveze pružanja pomoći - Članak 24. Pravilnika o osoblju - Otkaz počinitelja prijavljenih ponašanja - Nepokretanje stegovnog postupka - Članak 86. Pravilnika o osoblju - Odgovor na zahtjev za pomoć - Tužba za poništenje - Akt koji negativno utječe - Povreda prava na saslušanje - Nedostatak u obrazloženju - Uskraćivanje pristupa izvješću o istrazi i drugim dokumentima - Članak 41. Povelje o temeljnim pravima - Odgovornost”)
      (2021/C 357/28)
      Jezik postupka: engleski
      
         Stranke
      
      
         Tužitelj: AI (zastupnici: L. Levi i A. Champetier, odvjetnice)
      
         Tuženik: Europski centar za sprečavanje i kontrolu bolesti (zastupnici: J. Mannheim i A. Iber, agenti, uz asistenciju D. Waelbroeck i A. Duron, odvjetnikâ)
      
         Predmet
      
      Zahtjev na temelju članka 270. UFEU-a kojim se traži, s jedne strane, poništenje ECDC-ovih odluka od 18. svibnja, 20. lipnja i 26. listopada 2018. donesenih kao odgovor na tužiteljev zahtjev za pomoć zbog uznemiravanja kao i na njegov zahtjev za pristup određenim dokumentima te, s druge strane, naknada štete koju je pretrpio.
      
         Izreka
      
      
                  1.
               
               
                  Poništava se odluka Europskog centra za sprečavanje i kontrolu bolesti (ECDC) od 18. svibnja 2018. donesena kao odgovor na zahtjev za pomoć koji je 20. lipnja 2017. podnijela osoba AI.
               
            
                  2.
               
               
                  Poništava se odluka ECDC-a od 20. lipnja 2018. u dijelu u kojem se osobi AI odbija pristup dijelovima izvješća o istrazi u vezi s njezinim zahtjevom za pomoć od 20. lipnja 2017. koji nisu povjerljivi i koji se odnose na nju te poruke elektroničke pošte osobe A od 17. siječnja 2018.
               
            
                  3.
               
               
                  Poništava se odluka ECDC-a od 26. listopada 2018. o odbijanju žalbe osobe AI od 2. srpnja 2018.
               
            
                  4.
               
               
                  Odbija se zahtjev za naknadu štete.
               
            
                  5.
               
               
                  ECDC će, uz svoje troškove, snositi i tri četvrtine troškova osobe AI.
               
            
                  6.
               
               
                  Osoba AI snosit će četvrtinu vlastitih troškova.
               
            
         (1)  SL C 131, 8. 4. 2019.